**DECIZIA**

**Consiliului raional nr.7/13 din 09 decembrie 2015 „Cu privire la transmiterea**

**unor mijloace fixe”**

Aferent demersului direcției învățământ Ștefan Vodă nr.403 din 04.11.2015;

în conformitate cu prevederile Regulamentului cu privire la modul de transmitere a întreprinderilor de stat, organizaţiilor, instituţiilor, a subdiviziunilor, clădirilor, construcţiilor, mijloacelor fixe şi altor active, aprobat prin Hotărârea Guvernului nr. 688 din 09 octombrie 1995;

în baza art. 43, alin. (2), art. 46 şi art. 77, alin. (2) şi (3) din Legea nr. 436–XVI din 28 decembrie 2006 privind administraţia publică locală Consiliul raional Ştefan Vodă

**DECIDE:**

1. Se transmite cu titlul gratuit de la bilanțul contabil al gimnaziului din satul Semionovca, aflate în gestiunea direcției învățământ Ștefan Vodă, 3 (trei) unități, cazane termice de model „COTEL KCG-60”, cu prețul de bilanț 8600 (opt mii șase sute) lei pentru o unitate și uzura 100%, la instituțiile publice de învățământ din raionul Ștefan Vodă, după cum urmează:

1.1. Instituției publice gimnaziul “Ion Creangă” din satul Copceac, 2 (două) unități;

1.2. Instituției publice gimnaziul “Mihai Sîrghi” din satul Cioburciu, 1 (una) unitate.

2. Dna Raisa Burduja, șefa direcției învățământ, în termen de 10 zile va institui comisia de predare-primire şi va asigura transmiterea bunurilor specificate în pct.1 al prezentei decizii, conform prevederilor legislaţiei în vigoare.

3. Controlul executării prezentei decizii se pune în sarcină dlui Vasile Gherman, vicepreşedintele raionului Ştefan Vodă.

4. Prezenta decizie se aduce la cunoştinţă:

Oficiului teritorial Căuşeni al Cancelariei de Stat;

Direcției învățământ;

Gimnaziului din satul Semionovca;

Instituției publice gimnaziul “Ion Creangă” din satul Copceac;

Instituției publice gimnaziul “Mihai Sîrghi” din satul Cioburciu;

Prin publicare pe pagina web și în Monitorul Oficial al Consiliului raional Ștefan Vodă.

**Preşedintele şedinţei**

**Vladimir Baligari**

**Secretarul Consiliului raional**

 **Ion Ţurcan**